cyanic-selkie/wikianc huggingface dataset:
Елді мекендерді санитарлық қорғау
Қатты тұрмыстық қалдықтарды залалсыздандыру және өңдеу
Соған қарамастан қатты тұрмыстық қалдықтардың көп бөлігі екіншілік шикізат ретінде пайдаланылады, оны өңдеу әдістері бірнеше түрге бөлінеді: Қатты тұрмыстық қалдықтарды залалсыздандыру әдістері: Биотермиялық әдістерде қаладағы қалдықтарды қоқыс тастайтын орындарға шығарып тастау әдісі кеңінен таралған. Барлық елдерде осы жолмен қатты қалдықтардың 80 %-ы жойылады. Ұйымдастырылмаған қоқыс тастайтын орындардың пайда болуы санитарлық-гигиеналық тұрғыда қауіпті, сондықтан заңды түрде тыйым салынады. Қазіргі уакытта көптеген елдерде халықтың және қоршаған ортаның толық санитарлық-эпидемиологиялық жағының қауіпсіздігін қамтамасыз ету үшін жетілдірілген қоқыс тастайтын орындар (полигондар) ұйымдастырылуда. Полигондарда қалдықтарды су өткізбейтін негіздерге қабаттап орналастырады. Жұмыс қабатының биіктігі 2 м, ал әрбір жаңа қабатты бір жылдан кейін ғана орналастырады. Қабаттарды орналастыру және тығыздау бульдозерлермен жүргізіледі. Тығыздалған жұмыс қабаттарының арасына биіктігі 0,25 м оқшаулайтын топырақ қабатын немесе күл қабатын орналастырады. Қоқыстар қабаттары арасында ыдырау үрдісі жүреді. Тереңдігі 3 м-ге дейінгі жоғарғы қабатта бұл үрдіс 15—20 жылдан соң, ал өте терең қабаттарда 50—100 жылдан кейін ғана аяқталады. Шіріген кезде газдар мен сүзінділер бөлініп шығады, ол полигонды салғаннан бастап 10 жылға дейін байқалады. Оқшаулайтын қабаттарды дұрыс орналастырған кезде, газдар полигонның шекарасынан 10 м-ге дейін ғана таралады. Полигон айналасында санитарлық қорғаныс аймағының ені 500 м-ден кем болмауы керек.
Аэробты жағдайларда органикалық заттардың тотығуы биотермиялық реакция кезінде жүреді, температура 40—70°С-қа дейін көтеріледі. Мұндай жағдайларда шыбындардың личинкалары, гельминттердің жұмыртқалары және патогенді бактериялардың көпшілігі өледі. Анаэробты ортада қалдықтардың температурасы 40°С-тан аспайды және олардың ыдырауы баяулайды. Биотермиялық өңдеудегі ең соңғы өнім — компост, ол гигиеналық тұрғыдан қауіпсіз және тыңайтқыш немесе биоотын ретінде қолданылады. Сондықтан ауыл шаруашылығында компостты пайдалану үшін, ашық алаңдарда компосттау кеңінен қолданылады, сондай-ақ биотермиялық камераларда қайтадан өңдейді. Әдетте далалық компосттау бос аумағы болған кезде кішігірім қалаларда да (50 000 адамға дейін) жүргізіледі. Ашық учаскелерде қалдықтарды қатар-қатар ұзындығы 10-25 м, ені 3-4 және биіктігі 1,5—2 м етіп орналастырады. Қалдықтардың массасына ауа молынан енеді, сондықтан олар тез ыдырап шіриді (полигондық жағдайдан айырмашылығы). Барлық үрдіс 6 айға созылады, ал қалдықтарды залалсыздандыру үшін олардың массасын араластырып отырады. Жетілген компост (алғашқы массасының 50-60 пайызы) тұтынушыларға жіберіледі. thumb|left|300px|Компостты қатпарлап орналастыру схемасы:  1 – сазды алаң; 2 – жер қабаты; 3 – қалдықтар. Сонымен қатар, өнеркәсіптік өңдеулер және қалдықтарды өңдейтін зауыттарда залалсыздандыру қолданылады. Конструктивті ерекшеліктеріне байланыссыз мұндай зауыттар 3 негізгі технологиялық операцияларды орындайды: Компосттамайтын қалдықтарды кейбір кезде жағады. Зауытта қалдықтар қабылдайтын бункерге, сонан соң биобарабандарға түседі де, онда аэробты компосттау жүргізіледі. Компостты ең соңғы рет өңдеу құм-тас електерде жүргізіледі, сепараторларда фракцияларға бөледі, ол жерде қоспалардан (әйнек, металдар, желім, синтетика және т.б.) айырады. Металдар қайтадан қолданылуы үшін тығыздалады, ал компосттамайтын органикалық қоспаларды жағуға болады. Одан ары қарай компост пісіп жетілу үшін ұсатылады және қатар-қатар жиналынады, сонан соң далалық жерлерді тыңайту үшін тұтынушыларға жіберіледі. thumb|right|300px|Қалдықтарды өңдейтін зауыттың схемасы:  А – қабылдаушы бункер; Б – сепаратор; В – пакеттеуші цех; Г — ұсақтағыш; Д — биобарабан.
Елді мекендерді тазарту үшін жүргізілетін санитарлық бақылау
Санитарлық қызмет мекемелері көшелердің, бау-бақшалардың, саябақтардың және басқа пайдаланатын қоғамдық орындардың таза болуын қадағалайды. Көшелерді, аулаларды және қалдықтарды жинауды, сақтауды, шығаруды ұйымдастыратын өнеркәсіптік нысандар аумағын тазартуды, сонымен қатар шыбындардың шығу көзін анықтау — бақылаудың қажетті элементі болып саналады. Бақылауды тек қана көзбен тексеру жеткіліксіз, сондықтан аналитикалық әдістер қолданылады.
Санитарлық бақылаудың негізгі кезеңдері: Күнделікті санитарлық бақылаудың нәтижелігі - санитарлық дәрігердің тексерудің арнайы әдістерін қолдануына байланысты. Аула бойынша жалпылама тексерудің тиімділігі өте аз болатынын ескеру қажет, себебі ол арнайы көлік жұмысының сапасын ғана сипаттайды, ал санитарлық және эпидемиологиялық баға беруге мүмкіндік бермейді. Физика-химиялық, санитарлық- бактериологиялық, гельминтологиялық және энтомологиялық зерттеулермен бірге жүргізілетін динамикалық байқаулар ғана нақты баға бере алады.
Дереккөздер
Санат:Гигиена Санат:Денсаулық сақтау
Вермонтвилл (Мичиган)
Қала тұрғындарының саны 789 адамды құрайды. Алып жатқан жер аумағы 3.1 км² шамасында. FIPS коды — 26-81960.
Сыртқы cілтемелер
Санат:Мичиган қалалары
Кливия
Кливия (Clivia) — амариллистер тұқымдасына жататын пияз тектес өсімдік. Отаны – Оңтүстік Африка. Шылбыр тәрізді қошқыл жасыл қалың жапырағы бар, аласа, сабағы жуан 6 – 12 гүлі болады. Бөлмеде өсетін кливияның жапырағы сарғыш жолақты болып келеді. Ақ гүлді кливия да кездеседі. Қайта отырғызу кезінде бөлектел кесіп алатын қалемшелерден өсіріледі. Құм қосылған сазды шым және шіріген жапырақ аралас топырақта жақсы өседі. Бұрыннан келе жатқан кливияны 2 – 3 жылда, ал жаңа өскенін жыл сайын қайта отырғызады. Өніп келе жатқанда және гүлдегенде қандыра суарыл әрі қоректендіру отыру қажет.
Өсімдік туралы
Кливия – амариллистер тұқымдасына жатады. Отаны – оңтүстік Африканың батыс жағалауы. Африканың оңтүстік бөлігі – көптеген пиязшық өсімдіктердің отаны. Солардың қатарына кливия да жатады. Кливия пиязшық пен тамыр сабақ аралығындағы өсімдік. Кливия баптауды аса қажет етпейтін күтімі жеңіл, бірақ керемет әдемі гүл жаратын бөлме өсімдігі. Жапырақтары ұзын 30-50 см., сүйір, жылтыр, түсі қою жасыл. Сабақсыз, тамыр үсті қатарласып желпуіш сияқты орналасқан. Гүлі мықты, жуан гүлсидамының  басында орналасқан. Гүлсидамында әдемі қызғылт сары қолшатыр тәріздес 10-12 дана гүл болады. Гүлдеуі үшін, демалу кезеңімен температуралық жағдай жасалуы керек.
Кливия-амариллистер тұқымдасына жататын,Оңтүстік Африканың ылғалды климатынантараған өсімдік. Күтімі жеңіл болғандықтан гүл өсірушілердің сүйікті гүліне арналған.Оныкүн суық кезде түбекке егіп үй жағдайында, алжаз кездерінде бақшада гүлзарда өсіреді.Аналық түптен 40-қа жуық гүл шығады.Гүлініңтүсі сары, қызыл, күрең түсті. Тіке күн сәулесітүскенді ұнатпайды.Бірақ өскен ортасы жарықболғаны дұрыс. Гүлденген уақытында жиісуару керек. Күз кезінде суаруды азайтып,қараңғылау,салқын жерге тынықтыруға қояды.2 айдан соң жарыққа шығарады.Аналық көшеттің түбін бөлу арқылы көбейтеді. Әрбір жас көшетте кем дегенде 4-5 жапырақ болғанкезде ғана тамырланып, өсіп-өркендей алады.
Жарығы
Күннің көзі тік түспейтін, жарық жерде жақсы өседі.
Жылуы
Қыста демалу кезеңінде 15°C төмен болмауы керек.
Суғарылуыc
Жазда жиірек, қыста суғаруды сиретеді.
Қоректендірілуі
Көктем-жаз айларында гүлдейтін гүлдерге арналған тыңайтқышпен қоректендіріп тұру қажет.
Аурулары
Ауруға сирек шалдығады.
Көбейтілуі
Жанама өскіндері арқылы көбейтеді.
Дереккөздер
Қ 74 Құлжабаева Г.Ә.;«Өсімдіктер әлемі» оқу-әдістемелік кешені, Жемістер: Дидактикалық материал. - Алматы, 2011. - 16 б;ISBN 978-601-7237-31-8
Санат:Амариллистер
Квант физикасы
thumb|200px| [[Макс Планк (1858-1947)]] thumb|Теватрон коллайдері және Бас инжектордың сақинасы Квант (Quant, quantum – қанша) – физиканың бөлінбес негізгі бөлімі.
(мысалы, электрмагниттік өрістің кванты – фотон, дыбыс тербелістері өрісінің кванты – фонон).
Физикада болған ең ұлы төңкерiс XX ғасырдың бас кезiне дәл келедi. Тәжiрибеде байқалған жылудың сәуле шығару (қызған дененің электромагниттiк толқындар шығаруы) спектрлерiне энергияның үлестiрiлу заңдылықтарын түсiндiру мүмкiн болмады. Максвеллдiң сан рет тексерiлген электромагнетизм заңдарын заттың қысқа электромагниттiк толқындар шығару проблемасына қолданбақшы болғанда, кенет «қарсылық керсеттi». Бұл заңдардың антеннаның радиотолқындар шығаруын тамаша сипаттауы және өз кезінде электромагниттiк толқындардың барын осы зандар негiзiнде алдын ала айтуы таңқаларлық едi.
Максвеллдiң қызған дене электромагниттiк толқындар шығару салдарынан унемi энергия жұмсап шығындана отырып, абсолют нөлге дейiн салқындауы тиiс деген электродинамикасы мағынасыз тұжырым жасауға келтiрiлген-дi.
Физикада болған ең ұлы революция XX ғасырдың бас кезіне келеді. Тәжірибеде байқалған жылулық сәуле шығару спектрлерінде энергияның үлестірілу заңдылықтарын түсіндіру мүмкін болмады.
Теория мен тәжірибе арасындағы осы қарама- қайшылықтан шығудың жолын іздеу барысында неміс физигі Макс Планк атомдар  электромагниттік энергияны жеке порциялармен – кванттармен шығарады деп болжаған.
Пропорционалдық коэфиценті Һ  Планк тұрақтысы деп аталады.
Жарық қысымы
Жарық қысымын П.Н. Лебедев өлшеді.
Толқынның электр өрісінің әсерінен денедегі электрондар тербеліс жасайды. Электр тогы пайда болады. Бұл ток электр өрісі кернеулігінің бойымен бағытталған. Реттелген қозғалыстағы электрондарға магнит өрісі тарапынан Лоренц күші әсер етеді. Сол қол ережесі бойынша Лоренц күші толқынның таралу бағытына қарай бағытталған. Жарық қысымының күші  деген сол.
Максвелл теориясының дұрыстығын делелдеу үшiн жарық қысымын өлшеу маңызды болады. Көптеген ғалымдар солай жасамақшы едi, бiрақ жарық кысымы өте аз болғандыктан, оның сәтi келмедi. Күн ашық күндерi бір метрге не бары 4. 10-6 Н күш әсер етеді. Жарық қысымын алғашкы рет атақты орыс физигi Петр Николаевич Лебедев 1900 ж. өлшедi.
Жарықтың химиялық әсері
Молекулалардың кез келген түрленуi — химиялық процесс. Көбiнесе жарықтың әсерiнен молекула ыдырағанда, тiзбектелген химиялық түрленулер басталады. Күн сәулелерiнiң әсерiнен матаның оңуы және күнге тотығу — жарыктың химиялық  әсерінің мысалдары.
Ағаштар мен шөптiң жасыл жапырақтарында, қылқан жапырақтылардың қылқандарында, тағы басқа көптеген микроағзаларда жарықтың әсерiнен аса маңызды химиялық реакциялар жүредi. Күннің әсерiнен жасыл жапырақтарда Жердегi барлык тiршiлiк үшін қажеттi процестер журедi. Олар бiзге қорек бередi, сондай-ақ бiзге дем алу үшін оттегiн бередi.
Жапырақтар ауадан көмiрқышқыл газды жұтады  да, оның молекулаларын құрама  бөлiктерiне: көміртегi мен оттегiне  ыдыратады. Орыс биологы Климент Тимирязев анықтағандай бұл хлорофилл молекулаларында күн спектрiнiң қызыл сәулелерiнiң әсерiнен орындалады. Көмiртегi тiзбегiне жерден тамыр арқылы алынатын басқа элементтер атомын бiрiктiре отырып, өсiмдiктер адам мен жануарлар үшін қореқ белоктардың, майдың және коміртегінің молекулаларын құрастырады.
Фотосурет
Фотопластинаның сезгiш қабаты желатинге енгiзiлген бромды күмiстiң майда кристалдарынан тұрады. Кристалдарға жарық кванттары түскенде электрондар бромның кейбiр иондарынан бөлiнiп кетедi. Бұл электрондарды күмiстiң иондары қармап алады да, кристалдарда шағын мөлшерде күмiстің бейтарап атомдары пайда болады. Бiрақ осы процестiң есебiнен бөлiнiп шыққан металл күйдегi күмiстiң мөлшерi аз.
Пластинаны өңдеудегi бiрiншi операция айқындау болып табылады. Пластина гидрохинонның металдың немесе баска заттардың ертiндiсiне батырылады, олардың әсерiнен бромды күмiстiң жеке молекулалары ыдыраған барлық кристалдарынан металл күмiс бөлiнiп шығады. Пластинада объектiнiң негатив кескiнi пайда болады, онда объектiнiң жарық жерлерi караңғы және керiсiнше болады.
Бұдан кейiнгi операция — бекiту — мұнда бромды күмiстiң калған кристалдары ерiтiледi де, жуылады. Осының салдарынан пластина жарық сезгiш болмай калады. Бекiту үшiн пластинаны гипосульфиттiң ерiтiндiсiне батырады. Суға жуған соң негатив дайын болады. Оны фотоқағаздың, яғни жарық сезгiш қабат қапталған кәдiмгi қағаздың үстiне орналастырып, жарықтандырып және жоғарыда көрсетiлгендей, химиялық оңдеу жасаған соң, позитив кескiн шығарып алады. Ендi позитивте жарық және караңғы реңктердiң таралуы дұрыс (айналдырылмаған) болды.
Бордың кванттық постулаттары
Табиғаттағы процестер туралы кванттық тусiнiктердi одан әрi дамыта отырып, 1913 ж. данияның ұлы физигi Нильс Бор физиктердi ойландырған өте қиын жағдайдан шығарудың жолын тапты.
Бордың еңбегiне сүйсiнген Эйнштейн, оны “ақыл-ой саласындағы жоғары музыкалық дарын” деп бағалады. Бір-бiрiнен дара жатқан тәжiрибе деректерiне сүйене отырып, Бор данышпандық интуицияның жәрдемiмен iстiң мәнiн дұрыс аңғарды.
Бордың бiріншi постулатында былай делiнген: '''атомдық жүйе тек ерекше стационар немесе кванттық күйдерде ғана болады, олардың әрқайсысына белгiлi бiр энергия Еn сәйкес келедi. Стационар күйде атом сәуле шығармайды.'''
Бордың екінші постулатына сәйкес, '''атом үлкен энергиялы Ек стационар күйден аэ энергиялы Еn стационар күйге өткенде жарық шығарылады. Шығарылған фотонның энергиясы атомның стационар екi күйдегi энергияларының айырмасына тең.'''
Атом ядросының физикасы
Атом ядросы және элементар бөлшектер деген сөз физика курсында әлденеше рет қайталанады. Атом ядросының өзi элементар бөлшектерден тұрады.
Физиканың атом ядроларының кұрылысы мен турленуi зерттелетiн бөлiмi ядролық физика деп аталады.
Радиоактивтіліктің ашылуы
Атомдардың тұрақты еместiгi ХIХ ғасырдың ақырында ашылғанды. 46 жыл өткен соң ядролык реактор жасалды. Бiз атом ядросы физикасының тарихи ретпен жедел дамып келе жатқанын көрiп отырамыз.
Радиоктивтілік — атом ядросының күрделi құрлысын дәлелдейтiн құбылыстың ашылуы сәттi кездейсоқтықтың жемiсi болды. Өздерің бiлетiндей, рентген сәулелерi алғаш рет шапшаң электрондар разрядтық түтiктiң шыны ыдысының кабырғаларының соқтығысуынан алынған-ды. Олармен бiр мезгiлде түтiк қабырғаларының жарық шығаруы байкалған. Беккерель ұзақ уақыт осы тектес құбылысты алдын ала күн жарығына сәулелендiрiлген заттардың соңынан сәуле шығаруын зерттеумен шұғылданған.
Изотоптар
Радиоактивтiлік құбылысының зерттелуі атом ядроларының табиғатына қатысты маңызды жаңалықтардың ашылуына себепшi болды.
Көптеген радиоактивтiк қасиеттері мүлдем әр түрлi (яғни түрлiше тәсiлдермен ыдырайтын), бiрақ өздерiнiң химиялық қасиеттерi жөнiнен барабар заттар бар екенi анықталды. Белгiлi химиялық тәсiлдердiң бәрiмен де оларды ажырату ешбiр мүмкiн болмады. Осының негiзiнде 1911 ж. Содди химиялық қасиеттерi бiрдей, басқа жағынан, мәселен өзiнiң радиоактивтiлігімен ұқсамайтын элементтер бар екенi жөнiнде болжам айтты. Мұндай элементтердi Менделеевтiң периодтық жүйесiнiң бiр тор көзiне орналастыру керек. Сондықтан Содди оларды изотоптар (яғни периодтық жүйеде бiрдей орын алатындар) деп атады.
Ядролық реактор
Ядролық (немесе атомдык) реактор деп ядролардың басқарылатын бөлiну реакциясын жүзеге асыратын құрылғыны айтады.
Уранның ядросы, әсiресе 255/92 U изотоптың ядросы баяу нейтрондарды анағұрлым тиiмдiрек қармап алады. Соңынан ядро бөлiнуi болатын баяу нейтрондарды қармап алу ықтималдығы, шапшаң нейтрондарға карағанда, жүздеген есе артық. Сондықтан табиғи урандармен жұмыс iстейтiн ядролық реакторларда нейтрондардың көбею коэффициентiн жоғарылату үшiн нейтрон баяулатқышы пайдаланылады. Ядролық реактордағы процестер схема түрiнде суретте кескiнделген.
Термоядролық реакциялар
Термоядролық реакция, термоядролық синтез - миллиондаған градус температурада жүзеге асатын ядролық бірігу реакциясы деп аталады.
Жеңіл элементтерді (сутек, гелий, литий, т. б.) жүздеген миллион градусқа дейін қыздырғанда, олардың бейтарап атомдары тұтастығын жойып, ядролар мен электрондарға ыдырайды.
Нәтижесінде оң зарядты ядролардан, теріс зарядты электрондардан тұратын ерекше орта - жоғарғы температуралық плазма пайда болады. Мұндай плазмада ядролар кулондық тебіліс бөгетін (барьерін) жеңе алатын кинетикалық энергияға ие болады:
мұндағы k—Больцман тұрақтысы; Т—плазманың температурасы; m және v — бөлшектің массасы мен жылдамдығы.
Температурасы жүздеген миллион градус болатын ыстық плазмадағы ядролар аса үлкен жылдамдықпен бір-біріне жақындап, ядролық күштердің әрекет аймағына енеді. Сол сәтте-ақ тегеурінді ядролық күш оларды біріктіріп, жаңа ядроны түзеді. Бұл кезде пайда болған m масса ақауы есебінен аса мол энергия босап шығады.
Елім-ай (роман)
Трилогияның бірінші кітабы алдымен «Жұлдыз» журналында жариялана бастады. 1976 жылы «Жазушы» баспасынан жеке кітап болып шығады, екінші кітабы 1980 жылы жарияланады. Ал үшінші кітабы 2003 жылы «Қазығұрт» баспасынан басылып шығарылды.
Романның көр­кем­дік құ­ры­лымында хандар мен сұлтандардың, билер мен батыр­лардың қалың қатары көрі­ніс береді, халық, бұқара тіршілігі де кең орын алады. Тарихи дәуір, тарихи тұлға­лар бол­мы­сы, халық өміріндегі тра­гедиялық әрі қаһар­мандық кезеңнің шындық оқиғалары пайымдалады. Трилогияда ел ұландары­ның Отан үшін жүргізген ерлік ұрыстары­ның, халық қаһармандығының үлкен суреті жасалған. Жеке батырлардың тұлғалары да тарихи шындыққа сай дараланады.
Қызылжар (Кербұлақ ауданы)
Қызылжар — Жетісу облысы Кербұлақ ауданындағы ауыл, Қызылжар ауылдық округі орталығы.
Елім-ай (роман)
Жазушы «Ақтабан шұбырынды, Алқакөл сұлама» деп атанып кеткен ауыр тарихи кезеңді суреттей отырып, жоңғарларға қарсы күрестің бүкілхалықтық сипатын ашады, сол күрестің қозғаушы күштерін шебер сипаттайды.
Романда кейіпкерлер саны өте көп. Сонда да автордың айрықша бейнелегісі келген адамдарына тоқталып өтуге болады. Олар: Жәңгір сұлтан, Ошаған би, Қазыбек би, Бөгенбай, Райымбек, Олжабай, Атығай Дәулетбек бай (Даңқой), Атығай Бақтыбай би Дәулетбекұлы секілді тарихи тұлғалар, Қуат пен Жомарт батырлардың отбасы, олардың арманы мен бейнеті шым-шытырық тартысты оқиғалардың ортасында көзге шалынып отырады. Осылардың басындағы жағдайлар арқылы жазушы тарихи кезең шындығынан елес береді.
Қызылжар (Кербұлақ ауданы)
Географиялық орны
Аудан орталығы - Сарыөзек ауылынан солтүстік-шығысқа қарай 20 км-дей жерде орналасқан.
Елім-ай (роман)
Пікірлер
Қалмұқан Исабаев: «Ақтабан шұбырынды оқиғасын тұңғыш рет қағазға түсіріп жария етуші осы Софы болатын. Қалайда ол өз шығармаларымен халқымызды өзіне-өзін танытып, еңсесін көтерді ғой.»
Қызылжар (Кербұлақ ауданы)
Халқы
1999 жылы тұрғындар саны 1826 адам (946 ер адам және 880 әйел адам) болса, 2009 жылы 1564 адамды (813 ер адам және 751 әйел адам) құрады.
Елім-ай (роман)
Пікірлер
Тұманбай Молдағалиев: «Үлкен дастанды біздің алдымызға жайып салған Софы ақынның айтары терең, байтағы кең, биігі заңғар.»
Дінмұхамед Қонаев: «Мұхаңның «Абай жолынан» кейін сондай кесек туындылар жазылмай кетті деп аузымызды құр шөппен сүртіп келдік қой… "Халқым! Елім!" дейтін жүрегіңді таныдым, таптым, ұлым. "Ұлым" дегенімді дұрыс ұқ, Софы-жан.»
Қызылжар (Кербұлақ ауданы)
Дереккөздер
Санат:Кербұлақ ауданы елді мекендері
Елім-ай (роман)
Пікірлер
Дулат Исабеков: «Софының бұл еңбегі қазақ әдебиетінде тарихи тақырыпқа жазылған алғашқылардың бірі әрі сүбелі туынды болуымен құнды.»
Расул Ғамзатов: «С.Сматаев в своем романе не только сумел подлинно воспроизвести картину жизни казахов в 17-18 в.в., но и показал лучшие проявления национальнего характера народа: героизм, мужество, стойкость, свободолюбие, умение ценить дружбу и любовь.»
Сілтемелер
Санат:Романдар
Котуци (Велико Тырново облысы)
Котуци (Котуци) — Болгариядағы ауыл. Велико Тырново облысына қарасты Елена қауымының құрамына кіреді.
Сыртқы сілтемелер
Санат:Велико Тырново облысының елді мекендері
Фонтанес (Эро)
Фонтанес (Fontanès) — Франциядағы коммуна. Лангедок-Руссильон аймағына қарасты Эро департаментінде орналасқан. Монпелье округінің құрамына енеді. Алып жатқан жер аумағы 8,18 км² шамасында.
Коммунаның INSEE коды — 34102, пошта индексі — 34270.
Демографиясы
2009 жылғы мәліметтер бойынша тұрғындарының саны 259 адамды құрады. Халық тығыздығы — 31,66 адам/км².
Тұрғындарының жас шамасы және жынысы бойынша құрамы (2006) :
Ұятсыздар (телесериал, АҚШ)
«Ұятсыздар» (Shameless) — америкалық телесериал, Showtime телеарнасында 9 қаңтар 2011 жылдан бері шығады. Шоу британдық "Ұятсыздар" сериалының адаптациясы.
Суреттемесі
Сериал алты баласы бар жалғызбасты-әке, маскүнем, нашақор, Фрэнк Галлагердің отбасы туралы. Ол күндерін маскүнемдік сәттермен өткізіп жатқанда, оның балалары өмір сүруді өздері қалағанша үйренуде.
Дереккөздер
Санат:2011 жылы шыққан АҚШ телесериалдары
Жұмекен
Жұмекен (1996 ж. дейін — Еңбекші) – Атырау облысы Құрманғазы ауданындағы ауыл. Еңбекші ауылдық округінің орталығы.
Сипаттамасы
Аудан орталығы – Құрманғазы ауылынан оңтүстік-шығысқа қарай 7 км жерде, Еділ өзінің Өлеңті тармағын бойлай құрақ, қамыс өскен шалғынды-батпақты шөлейтті белдемде орналасқан. Тұрғындары көрші елді мекендермен автомобиль жолы арқылы қатынасады.
Тарихы
Іргесі 1930 жылы ауыл шаруашылығын ұжымдастыруға байланысты қаланды. Алғашында “Өлеңті” ауылдық кеңесінің орталығы болды. 1976 жылы ұжымшар негізінде ұйымдасқан 25-партсъезд атындағы қой кеңшары мен Еңбекші ауылдық кеңесінің орталығына айналды. 1996 жылы кеңшар таратылғаннан кейін, “Ақжонас” өндірістік кооперативі құрылды да, ауылға ақын Жұмекен Нәжімеденов есімі берілді.
Халқы
1999 жылы тұрғындар саны 1292 адам (635 ер адам және 657 әйел адам) болса, 2009 жылы 1414 адамды (701 ер адам және 713 әйел адам) құрады.
Дереккөздер
Санат:Құрманғазы ауданы елді мекендері
Писеговка
Писеговка — Ресейдегі өзен. Пермь өлкесі, Киров облысы, Удмуртия Республикасы жер аумақтарынан ағып өтеді. Өзен сағасы Кама өзенінің оң жағалауынан 1287 км қашықтықта орналасқан. Өзен ұзындығы 11 км-ді құрайды.
Су реестрінің мәліметтері
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Дария-ғұмыр
Дария-ғұмыр — 2010 жылы Қарағанды қаласы «Гласир» баспасында басылып шыққан кітап. Кітап авторы/құрастырушысы — Ибрагим Бекмаханұлы. Беттер саны — 152.
Қазақстан Республикасының Ұлттық мемлекеттік кітап палатасынан тіркелу кезінде берілген ISBN нөмірі — 978-601-7226-41-4.
Сыртқы сілтемелер
Санат:Қазақша кітаптар Санат:2010 жылы шыққан кітаптар Санат:Гласир баспасының кітаптары
Старик-Шор
Старик-Шор — Ресейдегі өзен. Коми Республикасы, Ненецк АО жер аумақтарынан ағып өтеді. Өзен сағасы Адзьва өзенінің оң жағалауынан 230 км қашықтықта орналасқан. Өзен ұзындығы 16 км-ді құрайды.
Су реестрінің мәліметтері
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Коми Республикасы өзендері Санат:Ненецк автономиялық округі өзендері
Алмофала (Каштру-Дайри)
Алмофала (Каштру-Дайри) (Almofala (Castro Daire)) — Португалиядағы аудан (фрегезия), Визеу округінің құрамына кіреді. Каштру-Дайри муниципалитетінің құрамдас бөлігі болып табылады. Үлкен Визеу ірі қалалық агломерациясында орналасқан.
Ауданның қамқоршысы — Әулие Дух.
Сыртқы сілтемелер
Санат:Визеу округінің елді мекендері
Униан-ди-Минас
Униан-ди-Минас (União de Minas) — Бразилиядағы муниципалитет, Минас-Жерайс штатында орналасқан. Триангулу-Минейру-и-Алту-Паранаиба мезорегионының құрамдас бөлігі болып табылатын Фрутал экономика-статистикалық микрорегионының құрамына кіреді.
Тарихы
Қала 1997 жылы құрылған.
Санат:Минас-Жерайс елді мекендері
Брайтенфельд-ан-дер-Ритшайн
Брайтенфельд-ан-дер-Ритшайн (Breitenfeld an der Rittschein) — Аустриядағы коммуна. Штирия федералды жеріне қарасты Фельдбах округінің құрамына енеді.
Қаланың тұрақты тұрғындарының саны 815 адамды құрайды (31 желтоқсан 2005). Алып жатқан жер аумағы 13.22 км² шамасында. Елді мекеннің автомобиль коды — FB, ресми идентификациялық коды — 6 04 06.
2005 жылғы сайлау нәтижесі бойынша коммунаның бургомистрі болып Йохан Пусвальд (АСДП) саналады.
Сыртқы сілтемелер
Санат:Штирия елді мекендері
Вайсенбах (Гастерн қауымы)
Вайсенбах (Гастерн қауымы) (Weissenbach (Gemeinde Gastern)) — Аустриядағы коммуна. Төменгі Аустрия федералды жеріне қарасты Вайдхофен округінің құрамына енеді.
Қаланың тұрақты тұрғындарының саны 1336 адамды құрайды (31 желтоқсан 2005). Алып жатқан жер аумағы 24.97 км² шамасында. Елді мекеннің автомобиль коды — WT, ресми идентификациялық коды — 3 22 06.
2005 жылғы сайлау нәтижесі бойынша коммунаның бургомистрі болып Алойс Эстеррайхер саналады.
Сыртқы сілтемелер
Санат:Төменгі Аустрия елді мекендері
Вайсенбах (Община Гастерн)
Марено-ди-Пьяве
Марено-ди-Пьяве (Mareno di Piave) — Италиядағы коммуна, Венето әкімшілік аймағына қарасты Тревизо провинциясында орналасқан.
Қаланың тұрақты тұрғындарының саны 7870 адамды құрайды. Халық тығыздығы 291 адам/км². Алып жатқан жер аумағы 27 км² шамасында. Пошта индексі — 31010.
Сыртқы сілтемелер
Санат:Венето елді мекендері
NGC 7290
NGC 7290 — Пегас шоқжұлдызында орналасқан Sbc типті галактика.
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1864 жылы 7 тамызда Альберт Март астрономы ашқан болатын және NGC каталогында 7290 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 68942, UGC 12045, MCG 3-57-9, ZWG 452.14, IRAS22260+1653.
NGC 2791
NGC 2791 — Шаян шоқжұлдызында орналасқан S (спиральді галактика) типті галактика.
NGC 7290
Сыртқы сілтемелер
Санат:NGC нысандары Санат:Пегас (шоқжұлдыз)
Орталық Африка Республикасы Ұлттық футбол құрамасы
Орталық Африка Республикасы Ұлттық футбол құрамасы — Халықаралық жарыстарда Орталық Африканың атынан сынға түсетін құрама. КАФ және ФИФА мүшесі. Әзірше әлем және Африка чемпионаттарына қатыспаған.
Сілтемелер
Санат:Орталық Африка Республикасы Ұлттық футбол құрамасы
NGC 2791
Жаңа жалпы каталогтың түпнұсқа басылымының тізіміне енеді.
Ашылуы
Бұл нысанды 1863 жылы 21 желтоқсанда астроном Альберт Март ашқан болатын және NGC каталогында 2791 деген нөмірге ие болды. Сондай-ақ, бұл ғарыш объектісі өзге де зерттеулер мен каталогтарда кездескендіктен оның келесідей атаулары бар: PGC 26088, ZWG 91.33, NPM1G +17.0249.
Сыртқы сілтемелер
Санат:NGC нысандары Санат:Шаян (шоқжұлдыз)
Мармуе
Мармуе (Marmouillé) — Франциядағы коммуна. Төменгі Нормандия аймағына қарасты Орн департаментінде орналасқан. Аржантан округінің құрамына енеді. Алып жатқан жер аумағы 9,53 км² шамасында.
Коммунаның INSEE коды — 61253, пошта индексі — 61240.
Демографиясы
2009 жылғы мәліметтер бойынша тұрғындарының саны 175 адамды құрады. Халық тығыздығы — 18,36 адам/км².
Тұрғындарының жас шамасы және жынысы бойынша құрамы (2006) :
Сыртқы сілтемелер
Санат:Орн департаментінің коммуналары
IPhone 6
iPhone 6 және iPhone 6 Plus - Apple компаниясының сенсорлі смартфондары, iOS 8 операциялық жүйесінде жұмыс істейді, 2014 жылдың 9 қыркүйек күні ұсынып, осы айдың 21-інде сатыла бастады. iPhone 5, 5s,  5с-тің  мұрагерлері. Оған бұрын шығарылған смартфондарға қарағанда: iPhone 6 дисплейі 4.7 дюймге дейін, ал iPhone 6 Plus 5.5 дюймге дейін үлкейтілді, ені 6.9 мм және 7.1 мм-ге дейін сәйкесінше азайды. Осы смартфондар өзімен iPhone-ның 8 тұқымын көрсетеді.
Тарихы
Жаңа iPhone туралы аңдатпаның алдында көп мәліметтер мен жаңалықтар пайда бола бастады. 28 тамыз күні компания аңдатпаға шақыруларды жіберді.
2014 жылдың 9 қыркүйегінде Apple компаниясының басшысы Тим Кук жаңа модельдерін ұсынды. 12 қыркүйек күні алдын ала тапсырыс басталағанда, бірінші тәулікте осы аппаратқа 4 млн-ға жуық тапсырыс жасалды және сатудың алғашқы үш күнінде 10 млн-нан астам смартфондар сатылды - осылайша компания өз тарихында ең үздік нәтижелерге жетті.
Мінездемелер
Ең маңызды өзгерістер дизайнде: бұрыштар дөңгелек пішінді бола бастады, аккумулятор кнопкасы бүйір жағына орналастырды(бұрын үстінде болған'').
Смартфондардың өлшемдері:iPhone 6 - 138,1×67×6,9 мм, салмағы 129 гр.; iPhone 6 Plus - 158,1×77,8×7,1 мм, салмағы 172 гр.
Екі смартфон Apple A8 микропроцессорды 1 ГБ ОЗУ LPDDR3 және М8 сопроцессорды қолданады. Камерасы 8 мегапиксель, сенсоры мен объективі жаңартылды. 1080p бейнематериалдарды(HD) түсіруге болады.
Бағдарламалық жасақтама
iPhone 6-ның екі смартфондарында да - iOS 8 операциялық жүйесі орнатылған. Үлкен экранмен оңай істеу үшін «Reachability» ымы іске қосылды: Home кнопкасын екі рет басқанда, экранның үстіңгі бөлігі астыңға жилжиды.
Дереккөздер
Санат:iPhone
Хёрстель
Хёрстель (Hörstel) — Германия Федеративтік Республикасының Солтүстік Рейн-Вестфалия жерінде орналасқан қала. Мюнстер әкімшілік округіне бағынады. Штайнфурт ауданының құрамына енеді.
Қаланың тұрақты тұрғындарының саны 19883 адамды құрайды (31 желтоқсан 2010 жыл). Алып жатқан жер аумағы 107,32 км² шамасында. Мемлекет ішінде бекітілген ресми коды — 05 5 66 016. Қаланың басшысы — Хайнц Хюппе.
Қаланың өзі әкімшілік құрылымы бойынша 4 қалалық ауданға бөлінеді.
Сыртқы сілтемелер
Санат:Солтүстік Рейн-Вестфалия елді мекендері
Жылу өрісі
Жердің ішкі жылу көздері:
Қазіргі кезде Жердің ішкі жылуының мөлшері шамамен бағаланып, оның ең басты кезі химиялық элементтердің радиобелсенділігі екендігі анықталған. Бұл элементтердің негізгі бөлігі планетаның жоғарғы жағында шоғырланған. Радиобелсенді ыдырау кезінде ядролардың α-, β-бөлшектерінің және γ-сәуленің кинетикалық энергиясы жылу энергиясына айналады. Әр-түрлі зерттеулер (Г.В.Войткевич, т.б.) деректері бойынша, жылудың радиобелсенді генерациясы (9,6-44,5)*1020 Дж/жыл мөлшерін құрауы мүмкін. Бұл Жердің жылуды жоғалту (орташа алғанда 7,95-1020 Дж/жыл) мөлшерінен артық.
Жылу өрісінің құрылысы
Жер қыртысында температуралық жағдайына қарай жоғарғы (гелиотермикалық) және төменгі (геотермикалық) белдемдер бөлінеді. Жоғарғы белдемде (тереңдігі 30-40 м-ге дейін) Күн жылуының әсері ықпал етеді. Күн радиациясына байланысты температураның ауытқулары тәуліктік, маусымдық, жылдық және ғасырлық болып бөлінеді. Сыртқы температура ауытқуларының кезеңі артқан сайын, ол жер койнауына тереңдеп ене береді. Тәуліктік ауытқулар 1,5 м тереңдік шамасында сөнеді, ал жылдық (олардың мерзімі тәуліктіктен 365 есе көп) - орташа алғанда 25-30 м тереңдікке жетеді. Айнымалы температура белдемінен төмен тұрақты температура белдеуі орналасады, ол әр аймақтың жергілікті орташа жылдық температурасына сәйкес келіп, жоғарғы және төменгі белдемдерді бөлетін шекара болып табылады.
Тұрақты температура белдеуінің орналасу тереңдігі жергілікті ендіктер бойынша өзгереді және таужыныстардың жылуфизикалық қасиеттеріне байланысты: экватор алқаптарында - 10-12 м, ортаңғы географиялық ендіктерде - 20-30 м (Москвада 20 м, Парижде - 28 м), полюс алқаптарында - 40 м-ден асады.
Егер орташа жылдық температура 0°С-тан төмен болса, бұл белдеудің температурасы да теріс болады. Мұндай жағдайда атмосфералық жауын таужыныстар қатқабатына сіңіп, мұзға айналады. Осының нәтижесінде мәңгі немесе көпжылдық тоң жаралады. Мәңгі тоң жер бетінде кең таралған. Ол жер бетінің 25 %-ін қамтиды.
Тұрақты температура белдеуінен төменде жер қыртысының қарқынды қызуы байқалады, ол жылу тасқынына тікелей байланысты. Жылу тасқыны температура (геотермика) градиентінің таужыныстар жылуөткізгіштігімен көбейтіндісіне тең. Геотермиклық градиент деп таужыныстар температурасын тереңдікке қарай өсуін сипаттап, °С/м түрінде өрнектелетін шаманы айтады. Жердің әр-түрлі алқаптарындағы геотермикалық градиент бір-бірінен едәуір өзгешеленіп, 0,1-0,01°С/м ауқымында өзгереді. Геотермикалық градиентке кері шама геотермикалық саты, ол температура 1°С-қа арту үшін қандай тереңдікке төмендеу керек қашықтықты көрсетеді. Геотермикалық градиенттің (немесе геотермикалық сатының) өзгергіштігі геологиялық-тектоникалық жағдайларға және таужыныстардың әр түрлі жылу өткізгіштігіне байланысты.
thumb|center|700px
Жер қыртысы жоғарғы бөлігінің кимасы үшін геотермикалық градиенттің орташа мәні ретінде 3°С/100 м қабылдаған, ал орташа геотермикалық саты - 33 м/°С. Бірақ бұл шама аудан бойынша ғана емес, тереңдікке қарай да тұрақсыз. Төмен тереңдеген сайын температураның ұлғаю жылдамдығы мен геотермикалық градиенттің мәні азаяды, ал геотермикалық саты - артады.
Жердің жылу өрісін зерттеу Жер жылуын (геотермика энергиясын) практикалық пайдалану мәселесін шешуге, пайдалы қазба кенорындарын жерасты тәсілімен игеру жағдайларын болжауға қажет. Сонымен қатар Жер қойнауының жылу режимі жанғыш пайдалы қазба мен сульфид руда кенорындарының индикаторы болады. Сондықтан жылу өрісінің ауытқы (аномал) параметрлері іздеу-барлау жұмыстарында пайдаланылады.
Дереккөздер
Санат:Геология
Мостовка (Лапшанга тармағы)
Мостовка — Ресейдегі өзен. Нижегород облысы, Марий Эл Республикасы, Кострома облысы, Киров облысы жер аумақтарынан ағып өтеді. Өзен сағасы Лапшанга өзенінің оң жағалауынан 69 км қашықтықта орналасқан. Өзен ұзындығы 10 км-ді құрайды.
Су реестрінің мәліметтері
Ресей мемлекеттік су тізілімінің мәліметі бойынша Жоғарғы Еділ су алабы өңіріне жатады, өзеннің сушаруашылық бөлігі — Ветлуга; Ветлуга қаласынан сағасына дейін. Өзен саласы — Құйылысу аралығы теліміндегі Еділ тармағының су алаптары, өзен алабы — Куйбышев суқоймасына (Ока су алабын қоспағанда) дейінгі (Жоғарғы) Еділ.
Ресей су ресурстары федералды агенттігі дайындаған РФ территориясын сушаруашылығы бойынша аудандастыру жөніндегі геоақпараттық жүйе мәліметтері бойынша :
Сыртқы сілтемелер
Санат:Ресей өзендері
Науат
Науат – қайнатылып қатырылған қант. Ол қанттан ерітіліп, жіптер керілген арнайы сыйымдылыққа құйылып, кристалдандырылып алынады. Науат түсі мөлдір, дәмі тәтті, қатты тағам.
Дереккөздер
Санат:Өндіріс
Сергей Григорьевич Плохов
Сергей Григорьевич Плохов (1927 жыл, Софиевка ауылы, Пономарев ауданы, Орынбор облысы) — техника ғылымының докторы (1987), профессор (1992).
Ғылыми еңбектер
1986 ж. «Научные основы интенсификации транспортного процесса в уборочно-заготовительных комплексах агропрома» тақырыбында докторлық диссертация қорғады. 150-ден астам ғылыми жарияланымның авторы. .
Африка Ұлттары Кубогы 1992
Футболдан Африка чемпионатының 19-шы жарысы, Сенегалда өтті.
Финал
Санат:Африка Ұлттары Кубогы Санат:1992 жылғы футбол Санат:Сенегалдағы футбол
Диссертация қорытындысының классификациялық белгілері
Диссертация қорытындысының классификациялық белгілері - 1. Диссертация қорытындысының сипаттамасы; 2. Диссертация қорытындысының жаңалық деңгейі; 3. Диссертация қорытындысының кұндылығы; 4. Жоспарлық зерттеулер мен диссертация тақырыптарының байланысы; 5. Қолданбалы мәні бар диссертациялық қорытындының енгізілу пайдалану деңгейі; 6. Қолданбалы мәні бар диссертация қорытындысының кеңейтілген түрде пайдаланылуының ұсынысы.
Партенокарпия
Партенокарпия (грек. parthenos- ұрықтанбай даму, karpos-жеміс) -жемістің ұрықтанбай дамуы. Партенокарпия жолымен дамыған жемістің тұқымы болмайды немесе тұқым нәзік, ұрықсыз болады. Партенокарпия кейде басқа тозаңмен тозаңданудан немесе тіпті тозаңданбай-ақ пайда болады. Партенокарпия жабық тұқымды жабайы және екпе өсімдіктер арасында(алмұрт,алма,жүзім, мандарин,лимон,апельсин,банан,ананас,құрма,інжір,асқабақ,қияр,томат т.б.) жиі кездеседі. Өсімдіктің барлық гүлі тұқымсыз жеміс берсе,ол толық партенокарпия деп аталады. Тұқымсыз жеміс беретін сорттар вегетативтік жолмен көбейтіледі. Партенокарпияның маңызы - өсімдік гүлі ұрықтанбаса да жеміс алынады және олар етженді, шырынды, дәмі жақсы келеді. Партенокарпияның түрлі химикалық заттар бүрку арқылы қолдан да тудырады. Мысалы: томат, қияр, жүзім т.б. екпе өсімдіктердің партенокарпия түрлері бар.
Дереккөздер
Қазақ Совет Энциклопедиясы
1216 жыл
Қайтыс болғандар
Тағы қара: Санат:1216 жылы қайтыс болғандар
Еңбек өнімі
Еңбек өнімі — материалдық-заттық (материалдық өнім), рухани ақпараттық (ақыл-ой еңбегінің өнімі) формадағы не орындалған жұмыс пен атқарған қызмет түріндегі адам еңбегінің, шаруашылық әрекеттің нәтижесі. Өндіріс процесі кезінде белгілі бір мұқтаждыққа байланысты өңдеуден өткен еңбек заттары өз формасын өзгертіп, еңбек өніміне айналады. Е. ө. өндіріс құрал-жабдығына (қ. Еңбек құрал-жабдығы) және тұтыну заттарына бөлінеді. Өндіріс құрал-жабдықтары (машиналар, металл, отын т.б.) өндірісте тұтынылады, ал тұтыну заттары (тамақ өнімі, киім, т.б.) жеке тұтынуға жатады. Е. ө. тауар өндірісі жағдайында рынокқа арнап сату үшін өндіріледі.
Санат:Еңбек
Айдахо штатының мөрі
Сыртқы сілтемелер
Мөр Мөр
Геньо Житомирский
Геньо Житомирский (Henio Żytomirski, ‏הניו ז'יטומירסקי‏‎; толық аты – Генрик Житомирский Henryk Żytomirski; 25 наурыз 1933 жыл, Люблин, Польша — 9 қараша 1942 жыл, Майданек концлагері) — Люблиннің польшалық еврейі; тоғыз жасында Майданек концлагерінің газ камерасында өлім жазасына кесілген бала. Польшадағы Холокосттың символдарының біріне айналған.
Житомирский отбасы
Житомирский отбасының тарихы толықтай мәлім емес. Геньо Житомирскийдің атасы Фроим Житомирский Подольедегі Меджибож тумасы. Оның жұбайы Хая (Меламед) — Рига тумасы (Латвия). Олар XIX ғасырдың соңына таман Варшавада танысып тұрмыс құрған. Фроим осы Варшавадағы жергілікті кагалда діни қызмет атқарған. Бірінші дүниежүзілік соғыс аяқталған соң, 1920-шы жылдары Фроим отбасымен бірге Люблинге қоныс аударды. Хаидың ата-анасы Варшавада қалып қойды, Фроимның әпкесі АҚШқа қоныс аударған. Фроим Житомирский Люблинде кеңсе тауарлары дүкенінің қожайыны болды.
Фроимның ұлы Шмуэль (есімінің басқа нұсқасы — Самуэль) Сараға (Оксман) үйленген және педагогикалық білім алған. Алғашында Варшавада еврей гимназиясында мұғалім болып жұмыс істеген, әрі қарай – Быхавыда бастауыш мектебінде қызмет етті (ол осы мектептің құрушысы және директоры да болуы мүмкін). Шмуэль тарбута атты еврейдің білім беруінде жаңа педагогикалық бағыттың қолдаушысы болған (сол кездегі поляк мектептерінің моделіндегі зайырлы мектеп, бірақ ивритті үйренуге ерекше көңіл бөлдінген). Быхавадағы жұмысымен қатар ол Люблинде де сабақ беруі мүмкін. Негізінен тарих пен әдебиеттен сабақ өткізген. Сара дүкенді басқарды. 1933 жылы олардың отбасында дүниеге ұлы Геньо (Генрик) келді.
Фроимның Соня атты қызы Юзеф Корнбергке тұрмысқа шығып Казимеж-Дольныға қоныс аударған. 1936 жылы олардың Аврахам атты ұлы дүниеге келген. Фроимның Эстер және Рахель атты қыздары ешқашан тұрмыс құрмаған.
Геньо Житомирский және оның бүкіл отбасының өмірі туралы толық ақпаратты қайта құруға Нетаниялық суретші Леонның қызы Нетта Житомирская-Авидардың арқасында мүмкін болды. Нетта 2001 жылы Люблинге келгенде өзімен бірге Житомирский отбасының Леонға Палестинаға жіберіп отырған кейбір хаттары мен суреттерін ала келген. Люблинде ол осы жердегі «Гродзка Қақпасы – Teatr NN» орталығының жергілікті филиалының қызметкерімен кездесті. Бұл ұйым Люблин қаласының тарихын зерттейтің орталық болып табылады, сонымен қатар қаланың еврейлер тарихын есте сақтауға өз үлесін қосуда. Орталық қызметкерлерімен кездескен соң, Нетта отбасылық мұрағатынан Люблинге басқа да қағаздарды жіберу туралы шешім қабылдады.
Өмірбаяны
нобай|Шевская көшесі, нөмір үшінші үйде Житомирский отбасы 1941 жылға дейін тұрған.
1939 жылдың жазында ол өзінің жаңа велосипедін теуіп үйренген болатын, сонымен қатар сол жылдың қыркүйек айында мектепке баруға дайындалып жүрген. Әкесінің ойы бойынша Геньо иврит тілін үйрену керек болған, болашақта Палестинаға қоныс аудару үшін. Бірақ екінші дүниежүзілік соғысы  басталып кетті.
Соғыс басталғаннан кейін Геньоның әкесі Шмуэль біраз уақытқа Львов қаласына барған болатын, ол жерде отбасының елден кетуге рұқсат алуға тырысты. Бұл әрекеті сәтсіз аяқталып, ол қайта үйіне оралды. 1941 жылдың 24 наурызында Житомирскийлер Шевская 3-тегі өз үйлерін тастап, Люблин геттоларына көшу туралы бұйрық алды. Мұнда олар Ковальской 11 үйіне қоныс тепті. Шмуэль геттоның юденратында және пошта бөлімшесінің басшысы ретінде жұмыс істеді. Геньоның тәтелері Рахель және Эстер геттода жұмыс істеді, оның анасы – үй шаруасында болды. Атасы Фроим 1941 жылдың 10 қарашасында ішек ауруынан қайтыс болғанша дүкенді басқарды. Қайтыс болар алдында Фроим өзін зираттың қақпасына жақын жерге жерлеуін сұраған, өйткені «Люблиннің азат етілгенің бірінші көру үшін». Алайда, 1943 жылы зиратты жойған кезде Фроим Житомирскийдің қабірі мен зираты жойылған болатын.
Геньоның есімі аталатын Шмуэль Житомирскийдің соңғы хаты, 1943 жылы 8 қаңтарда Қызыл Кресттің Женева бөлімшесінде мөр басылған (хаттың жазылған күні белгісіз; ол әлдеқайда бұрын жазылған) : Қымбатты Леон! Құттықтауыңды алдым. Әсерлендім. Әкеміз 1941 жылдың 10 қарашасында қайтыс болды. Мен Генюсемен біргемын. Ханнаға сәлем және бүкіл отбасыма. Самуэль
1942 жылдың 9 қарашасында Татар Майданы геттосы жойылғаннан кейін оның тұтқындарын Майданекке ауыстырылды. жаңадан келген тұтқындарды іріктегенде, Геньо лагерь газ камерасында өлтірілгені әбден мүмкін.
Оның әкесі Веньявадағы лагерге жойылған еврей зиратының орнына стадион салуға жіберілді. (қазір - Люблин қаласының аудандарының бірі). 1943 жылғы 19 наурызында туыстарына жіберілген соңғы хатында Шмуэль Житомирский өзі туралы ғана жазған – сол кезде басқа отбасы мүшелері өлтірілген болатын. Шмуэльдің қайтыс болғандығы туралы деректер белгісіз, бірақ ол да соғыстан аман қалған жоқ. Ол 1943 жылдың 3 қарашасында болған «Эрнтефест» операциясы кезінде атылып кетуі мүмкін.
Геньоның өмірі мен өлім жағдайларын қайта қалпына келтіру Люблиннің «Гродзка Қақпасы - Театр NN» ұйымына оның есімін сақтауға байланысты бірқатар жобаларды әзірлеуге мүмкіндік берді.
«Геньоға Хат» «Listy do Henia»
«Listy do Henia» жобасы («Геньоға хат») бұрынғы «Браманың (Қақпаның)» - «Listy do getta» (қаз.«Геттоға хат») акциясының жалғасы және келесі кезеңі болды. 2001 жылдан бастап, Люблин геттоларында болған және 1942 жылы фашистердің жойған үйлерінің кездейсоқ таңдалған мекенжайларына хаттар жіберілді. Бірақ олардың барлығы кейіннен «Мұндай мекенжай жоқ» немесе «Адресат табылмады» деген пошта белгілерімен жіберушілерге қайтарылған болатын. 2002 жылы осы жіберілген хаттардың арасында алғаш рет адресат ретінде Геньо Житомирскийдің аты пайда болды. Көп ұзамай осы жоба Геньоға арналды - «40 мың Холокостың люблиндік құрбандарының жүздерін есте сақтау мүмкін емес. Ең болмағанда біреуін есте сақтайық».
2005 жылдан бастап, 19 сәуірде, Краковские пшедместье 64 мекенжайында Pekao Банкінің алдында (бұрынғы мемлекеттік шаруашылық банк ғимараты) баланың өңделген суретін қоя бастады. Ол 1939 жылы соғыс басталғанға дейін екі ай бұрын суретке түсірілген дәл сол жерінде «тұр». Сондай-ақ, әр адам (атап айтқанда, Люблинның оқушылары мен кездейсоқ жүргіншілер) Геньоға жолданған хаттар жіберетін ерекше пошта жәшігі бар. Мектеп жағдайында оқушыларға хат жазар алдында мастер-класстар өткізіледі, оның негізгі мақсаты - мастер-класс қатысушыларын жеке баланың тағдыры арқылы Холокостпен таныстыру.
19 сәуір бұл оқиға үшін кездейсоқ таңдалмады, өйткені бұл күні Польшада Холокостты еске алу және адамзатқа қарсы қылмыстардың алдын-алу күні аталады.
«Elementarz - Dzieci w obozie na Majdanku»
нобай|«Elementarz» көрмесіндегі Геньо суретінің слайды 2002 жылдан бастап Майданек мұражайында ЕО «тарихи жадыдағы Нацистік концлагерьлер» бағдарламасы жүзеге асырылып жатыр. Олардың бір бөлігі 2003 жылы Гродска Қақпасы қызметкерлері ұйымдастырған «Elementarz — Dzieci w obozie na Majdanku» (қазақ тілінде «Әліппе - Майданек лагеріндегі балалар») көрмесі болды. Ол концлагерьдің № 53 барагында орналасқан және мұнда болған төрт балаға: еврей балалары Генрик Житомирский және Галина Гринштейн, поляк қызы Янина Бучек және белорус Петр Крищенкоға арналған. Барактың кеңістігі екі бөлікке бөлінді: «мектеп және әліппе әлемі» және «лагерь әлемі». Экспозиция әліппенің қарапайым және аңғалды әлемінен мәжбүрлеп ажыратылып және лагерь әлеміне лақтырылған концентрациялық лагерлердегі балалардың тағдырын көрсетеді. По состоянию на начало 2015 года выставка доступна для посетителей только по предварительной записи.
Онлайн фотоальбомдар. «Henio. Historia jednego życia» («Геньо. Бір өмірдің тарихы»)
Кейінірек екі онлайн фотоальбом құрылды - біреуі тек қана балаға арналған, екіншісі оның отбасына. Фотосуреттердің аздығына қарамастан, олар тарихи маңыздылығы бар документ болып табылады, өйткені бұл суреттер соғыс алдындағы Люблин еврейлерінің өмірінен ақпарат береді.
Бұл альбомдар Житомирский отбасында тығыз отбасылық қарым-қатынастар мен туыстарының арасындағы ұрпақтық сабақтастықты көрсетеді (Фроимнің немересімен серуендеп жүрген кездері, Палестинаға кетіп бара жатқан Леонмен қоштасулары, отбасылық мерекелер және т.б.). Бұл фотоальбомдармен бірге қағаз буклет бірге жүреді. «Henio. Historia jednego życia» («Геньо. Бір өмірдің тарихы») [23]. Ева Сванчиктің айтуынша, бұл кітап Меморбихерлердің кітабымен салыстыруға болады(Ашкеназдардың өлгендерді еске алу кітабы), бірақ олардан айырмашылығы оны еврейлер жазбаған.
Facebook-тегі парақшасы
2009 жылдың 18 тамызында Геньо Facebook-те өз парақшасына ие болды. Оны Гродзка Қақпасы қызметкері Пётр Брожек (Piotr Brożek), поляк тілінде бала атынан фотосуреттер мен посттар жариялап отырды. Көп ұзамай, шетелдіктер достыққа қосыла бастағап, бұл жарияланымдарды өз тілдеріне аудара бастады. NN Театрында Геньо туралы көптеген ақпарат жиналды (Житомирский отбасы туыстарына жіберген фотосуреттер мен хаттарды қоса алғанда) және бұл баланың не жаза алатынын болжауға мүмкіндік берді. «Геньо» күнделікті өмір туралы өте қарапайым мәтіндерді жариялап отырды, мысалы:
''Мен жеті жастамын. Менің анам мен әкем бар. Менің сүйікті қалам бар. Әркімнің анасы мен әкесі жоқ, бірақ әрқайсысының сүйікті қаласы бар. Бүгін мен Люблинді ешқашан тастамаймын деп шештім. Мұнда мәңгі қаламын. Менің сүйікті қаламда. Анам мен әкеммен. Люблинде.''
Бұл жоба көптеген пікірталастар туғызды өлім жазасына кесілген баланың атынан парақша ашу этикалық тұрғыдан қаншалықты орынды деп. Атап айтқанда, Люблин тарихшысы Адам КопцёвскийAdam Kopciowski Холокост құрбандарын еске алудың осындай түріне қарсы шықты. Сонымен қатар, Геньоның ағасының қызы Нетта Авидар өзінің парақшасында өз пікірін қалдырған болатын: ''Біз Люблиннің тарихын білуден бастап, нацистік оккупациядан аман қалған адамдардың, құжаттардың мәліметтеріне сүйене отырып оның геттодағы өмірін қалпына келтіруге тырысып жатырмыз. Осы деректердің бәрінен біз оның жазбалары қандай болатынын білуге тырысамыз.''